
RAPORT DE SPECIALITATE

privind aprobarea “ încheierii Contractului de schimb de reţele agent termic primar între Municipiul Timişoara şi  S.C. Alenia Arena SRL”  

Având în vedere Expunerea de motive a Primarului Municipiului Timişoara şi Proiectul de hotărâre privind aprobarea “încheierii Contractului de schimb de reţele agent termic primar între Municipiul Timişoara şi  S.C. Alenia Arena SRL”,

Facem următoarele precizări:

Având în vedere: 

· dreptul de proprietate al unităţii administrativ teritoriale – Municipiul Timişoara reprezentată de Primăria Timişoara, asupra traseului reţea agent termic primar (denumită în continuare vechea reţea de termoficare) aflată pe terenul proprietatea S.C. Alenia Arena SRL situat in jud. Timiş, Timişoara, str. Ioan Zaicu, nr. 5, înscris in Extras C.F. nr. 426683, Top: 426683  si Extras C.F. 426684, Top: 426684;

· dreptul de proprietate al S.C. Alenia Arena SRL asupra traseului reţea agent termic primar (denumită în continuare noua reţea de termoficare) executat de acesta în temeiul autorizaţiei de construire nr. 444 din 19.04.2017 emisă de Primăria Municipiului Timişoara aflată în subteranul terenului proprietatea S.C. Alenia Arena SRL situat in jud. Timiş, Timişoara, str. Ioan Zaicu, nr. 5, înscris in Extras C.F. nr. 426683, Top: 426683  si Extras C.F. 426684, Top: 426684;

· faptul că traseul reţea agent termic primar proprietatea unităţii administrativ teritoriale este, în prezent, scos din funcţiune iar serviciile de termoficare sunt asigurate prin traseul reţea agent termic primar proprietatea S.C. Alenia Arena S.R.L., conform Proces Verbal de Recepţie la Terminarea Lucrărilor nr. 78 din 19.09.2017 (ataşat prezentei); 

· necesitatea eliminării din contabilitatea societăţii Alenia Arena SRL a activului constând în reţea agent termic primar întrucât aceasta nu aduce profit societăţii, fiind realizată în scopul creării posibilităţii de dezafectare a reţelei supraterane vechi de agent termic primar;

· caracterul de utilitate publică a reţelei agent termic primar realizată de societatea Alenia Arena SRL prin care se asigură servicii publice de termoficare;

· imposibilitatea eliminării activului patrimonial reţea agent termic primar din contabilitatea societăţii în baza unui contract de donaţie în beneficiul Unităţii Administrativ Teritoriale Municipiul Timişoara, având în vedere faptul că societatea Alenia Arena S.R.L. este o persoană juridica cu scop lucrativ, respectiv care îşi desfăşoară activitatea în scopul producerii unui profit, sens în care actele încheiate de aceasta trebuie să reflecte acest scop, iar contractul de donaţie reprezintă un act de dispoziţie fără scopul de a produce profit;

· intenţia şi demersurile realizate de societatea Alenia Arena SRL în vederea dezvoltării unui PUZ pe terenul afectat de reţeaua dezafectată supraterană agent termic primar aflată în proprietatea UAT Timişoara, interesul societăţii de a demola cât mai curând posibil această reţea care nu mai deserveşte niciun serviciu public în vederea realizării investiţiei menţionate supra;

· generarea unor costurile ridicate ale operaţiunii de casare a reţelei vechi agent termic primar proprietatea UAT Timişoara de către Primăria Timişoara;

· reţeaua subterană agent termic primar a fost realizată de către S.C. Alenia Arena S.R.L. printr-o investiţie având valoarea de 670.362,43 lei (fara TVA) si 803.011,51 lei (TVA inclus);

· reţeaua debranşată supraterană agent termic primar 2xDn400mm are o valoare de inventar de 20.461,57 lei (fara TVA), o lungime totala de 249 metri, si face parte dintr-o reţea de termoficare zonala cu numărul de inventar 126059, cu lungime totala de 2.703 metrii şi care are o valoare totala de inventar de 222.118,93 lei (fără TVA);

· dreptul de proprietate al S.C. Alenia Arena SRL asupra traseului reţea agent termic primar (noua reţea de termoficare) executat de aceasta în temeiul Autorizaţiei de Construire nr. 444 din 19.04.2017 emisă de Primăria Municipiului Timişoara aflată în subteranul terenului proprietatea S.C. Alenia Arena SRL situat in jud. Timiş, Timişoara, str. Ioan Zaicu, nr. 5, înscris in Extras C.F. nr. 426683, Top: 426683 si Extras C.F. 426685, Top: 426685;

· conductele de termoficare 2xDn400mm (vechea reţea de termoficare) au fost reamplasate in conformitate cu proiectul nr. T15/16 ″Modificare traseu reţea agent termic primar str. I. Zaicu nr. 5 Timişoara″. Traseul nou (noua reţea de termoficare) este realizat din conducte din otel preizolate amplasate subteran şi face legătura între reţeaua termica 2xDn400mm situata pe str. I. Zaicu şi reţeaua termica 2xDn400mm situata pe Aleea Ionel Perlea;

· traseul reţea agent termic primar proprietatea Unităţii Administrativ Teritoriale (vechea reţea de termoficare) este, în prezent, debranşat iar serviciile de termoficare sunt asigurate prin traseul reţea agent termic primar proprietatea S.C. Alenia Arena S.R.L. (noua reţea de termoficare);

Prin adresa înregistrată cu nr. CDT2017-1385/05.10.2017 (anexată), Compania Locală de Termoficare COLTERM SA a precizat ca reţeaua de termoficare nou-executata a fost pusa in funcţiune, iar conductele vechi amplasate aerian din incinta  S.C. Alenia Arena S.R.L.  au fost scoase din funcţiune şi pot fi dezafectate .

Prin Nota Tehnică, nr. CDT2017-1575/16,11,2017, întocmită de Compania Locală de Termoficare COLTERM SA (anexată), se confirma faptul ca traseul nou de conducte este amplasat subteran si face legătura între reţeaua termica 2xDn400mm situata pe str. I. Zaicu şi reţeaua termica 2xDn400mm situata pe Aleea Ionel Perlea. De asemenea este specificata valoarea de inventar a reţelei vechi este de 20.461,57 lei.
Prin adresa RE2017- 2175/03.11.2017(anexată), S.C. Alenia Arena S.R.L. solicita încheierea unui Contract de schimb reţele agent termic primar intre Municipiul Timişoara si S.C. Alenia Arena S.R.L..
Având în vedere cele expuse în prezentul raport, apreciem că proiectul de hotărâre privind aprobarea “încheierii Contractului de schimb de reţele agent termic primar între Municipiul Timişoara şi  S.C. Alenia Arena SRL” îndeplineşte  condiţiile pentru a fi supus dezbaterii şi aprobării plenului consiliului local. 

